Lokal dasturlanuvchi kontrollar (PLC)

|
Lokal dasturlanuvchi kontrollar (PLC)
|
bet | 17/28 | Sana | 29.09.2024 | Hajmi | 0,88 Mb. | | #272915 |
Bog'liq Etilen ajratib olish jarayonini avtomatlashtirishLokal dasturlanuvchi kontrollar (PLC)
Hozirgi paytda sanoatda lokal kontrollerlarni bir necha turlari foydalaniladi:
qurilma ichiga o’rnatiladigan va uning ajralmas qismi bo’lib hisoblangan. Bunday kontroller Sonli Dasturiy Boshqarish SDB li stanokni boshqarish, zamonaviy intellektual analitik asbobni, avtomashinasini va boshqa qurilmani boshqarish mumkin. U romda maxsus g’ilof (kojux) siz ishlab chiqariladi, chunki qurilmaning umumiy korpusiga montaj qilinadi.
avtonom (alohida), uncha katta bo’lmagan yetarlicha izolyatsiyalangan texnologik ob’ektni, masalan, tuman qozonxonalari, elektr nimstantsiyalarini nazorat va boshqarish vazifalarini amalga oshirish. Avtonom kontrollerlar atrof muhitning turli xil sharoitlarini mo’ljallangan himoyalangan korpusga joylashgan. Deyarli doim bu kontrollerlar «nuqta-nuqta» rejimida boshqa apparatura va interfeyslarga ulanish uchun portlarga ega bo’lib, ular tarmoq orqali ularni boshqa avtomatlashtirish vositalari bilan bog’lashi mumkin. Kontrollerlarga alfavit-raqamli displey va funktsional klavishalar to’plamidan iborat maxsus interfeys paneli operatori bilan o’rnatiladi yoki unga ulanadi.
Mazkur sinf kontrollerlari, odatda, uncha katta bo’lmagan yoki o’rtacha hisoblash quvvatiga ega. Quvvat protsessorning xonaliligiga va chastotasiga, shuningdek, operativ, doimiy hotirasi hajmiga bog’liq bo’lgan kompleks tavsifdan iborat.
Lokal kontrollerlar ko’pincha datchiklardan va ijrochi mexanizmlardan kelayotgan o’nlab kirish-chiqishlarga ega.
Kontrollerlar o’lchash axborotga ishlov berish, blokirovkalash, rostlash va dasturiy-mantiqiy boshqarish kabi eng oddiy umumiy vazifalarni amalga oshiradi. Ularning ko’pchiligida axborotni boshqa avtomatlashtirish tizimlariga uzatish uchun bitta yoki bir nechta tabiiy portlari bo’ladi.
Bu sinfda avariyaga qarshi himoyalash tizimi uchun mo’ljallangan lokal kontrollerlarning maxsus turini ajratib ko’rsatish lozim. Ular ayniqsa yuqori puxtaligi, to’liqligi va tez ishlashi bilan ajralib turadi. Ularda nosozliklarni alohida platalarga lokallashtirish bilan to’la joriy tashxis qilishning turli xil variantlari, ayrim komponentlarini ham, umuman butun qurilmani ham zaxiralash ko’zda tutiladi.
Zaxiralashning quyidagi usullari eng ko’p tarqalgan:
ayrim komponentlar va yoki umuman kontrollerlarni issiq zaxirasi (test ishchi kontrollerdan o’tmaganda boshqaruv ikkinchi kontrollerga o’tadi);
guruhni tashkil qiluvchi barcha kontrollerlarning signallarga ishlov berish natijalariga ko’ra, asosiy komponentlarning yoki umuman kontrollerning «ovoz berish» bilan o’lchanishi (chiqish signali uchun guruhdagi ko’pchilik kontrollerlar bergan signal qabul qilinadi, boshqacha natija bergan kontroller esa nosoz deb e’lon qilinadi);
«juft va zaxira» tamoyili bo’yicha ishlash. Bir juft kontroller natijalarga «ovoz berish» bilan parallel ishlaydi va xuddi shunga o’xshash juft qaynoq zaxirada turadi. Birinchi juftlikning ish natijalarini farq aniqlansa, boshqaruv ikkinchi juftga o’tadi; birinchi juft test sinovidan o’tkaziladi va yoki tasodifiy buzilish mavjudligi aniqlanadi va boshqaruv birinchi juftga qaytariladi, yoki nosozlik tashxis qilinadi (tekshiriladi) va boshqaruv ikkinchi juftlikda qoladi.
|
| |